ร้านนี้ ใครๆก็รู้จักว่าเป็นร้านกาแฟ แต่อาหารของเค้าก็อร่อยนะ
ตอนนี้ ถึงแม้คาร์ฟูร์ อ่อนนุช เปลี่ยนเป็นบิ๊กซี เอ็กซ์ตร้า ไปแล้ว  แต่ร้านนี้ก็ยังขายดิบขายดี ถ้าไม่รีบไปแต่วัน ก็ต้องไปคอยให้โต๊ะว่าง จะให้ดี ไปช่วง 11 โมงจะได้เลือกที่นั่งตามสบาย

วันนี้ไปกันแค่ 2 คน เลือกจับจองโต๊ะริมหน้าต่าง สั่งเครื่องดื่มประจำ มอคค่าเย็น แต่หน้าเสียดายที่ "น้ำมะขาม" ถูกถอดออกจากเมนูแล้ว แต่สาขานี้ยังพอสั่งได้
สั่งเมนูแนะนำ ข้าวมัน-แซลมอลย่าง-ส้มตำแอปเปิ้ล ฟิวชั่นฟูดตามสมัยนิยม กับผัดไทเกี๊ยวกรอบกุ้งสด
ถูกใจแซลมอลย่างชิ้นใหญ่ ย่างพอดีสุก สัมตำอาจจะรสอ่อนไปหน่อย ออกไปทางเปรี้ยวเนื่องจากแอปเปิ้ลเขียวรสเปรี้ยว  ส่วนผัดไทนั้น เกี๊ยวทอดกรอบกำลังดี ไม่มีกลิ่นหืนน้ำมันและไม่ไหม้เกรียม

ตอนนี้ มีโปรโมชั่นซื้อกาแฟ&ชอคฯ 6 แก้วฟรี 1 แก้ว หมดเขต 15 ต.ค.54 เป็นการฉลองรางวัลชนะเลิศบาริสต้าและลาเต้อาร์ต 12 รางวัล
